**OBEC VYŠNÉ REMETY**

****

**Všeobecne záväzné nariadenie č. 4/2022**

**o organizácii miestneho referenda v obci Vyšné Remety .**

Zverejnené/vyvesené na úradnej tabuli pred schválením dňa: 30.11.2022

Zvesené pred schválením dňa: 15.12.2022

Zverejnené/vyvesené na úradnej tabuli po schválení dňa:

Zvesené po schválení dňa:

Obec Vyšné Remety na základe ustanovenia článku 67 ods. 1 a článku 68 Ústavy Slovenskej republiky, § 4 ods. 5 písm. a) bod 3, § 6 ods. 1 a § 11 ods. 4 písm. f) zákona č. 369/1990 Zb. o obecnom zriadení vydáva toto Všeobecne záväzné nariadenie o organizácii miestneho referenda.

**ÚVODNÉ USTANOVENIE**

**§ 1**

Toto Všeobecne záväzné nariadenie upravuje podrobnosti organizácie miestneho

referenda v obci Vyšné Remety.

**§ 2**

**Vyhlásenie referenda**

(1) Orgánom oprávneným na vyhlásenie miestneho referenda je obecné

 zastupiteľstvo.

(2) Obecné zastupiteľstvo vyhlási miestne referendum, ak ide o

 a) zlúčenie obcí, rozdelenie alebo zrušenie obce, ako aj zmenu názvu obce,

 b) odvolanie starostu,

 c) petíciu skupiny obyvateľov obce aspoň 30 % oprávnených voličov,

 d) pred rozhodnutím o ďalších dôležitých veciach samosprávy obce,

(3) Obecné zastupiteľstvo vyhlási miestne referendum o odvolaní starostu ak:

 a) o to požiada aspoň 30% oprávnených voličov

 b) v prípade, ak starosta hrubo alebo opakovane zanedbáva povinnosti starostu, porušuje

 Ústavu Slovenskej republiky, ústavné zákony, zákony a ostatné všeobecne záväzné

 právne predpisy

 c) o odvolaní starostu obce, ak jeho neprítomnosť alebo nespôsobilosť na výkon funkcie

 trvá dlhšie ako šesť mesiacov.

(4) Obecné zastupiteľstvo vyhlási miestne referendum o činnostiach uvedených v odseku 2

 písm. a), b) a d) a v odseku 3 tak, aby sa uskutočnilo do 90 od doručenia petície obci alebo

 do 90 dní od schválenia uznesenia o vyhlásení miestneho referenda.

(5) Po vyhlásení miestneho referenda obecné zastupiteľstvo bezodkladne zriadi na

 hlasovanie a sčítavanie hlasov komisiu pre miestne referendum a určí lehotu na

 jej prvé zasadnutie.

(6) Petíciu podľa ods. 2 písm. c) overujú aspoň traja poslanci určení obecným

 zastupiteľstvom, ktorí nemôžu byť členmi petičného výboru a starosta. Starosta

 neoveruje petíciu obyvateľov obce o odvolaní starostu podanú podľa § 13a ods. 3

 písm. a) prvého bodu zákona. Ak petícia spĺňa náležitosti ustanovené osobitným

 zákonom, obecné zastupiteľstvo vyhlási miestne referendum tak, aby sa

 uskutočnilo do 90 dní od doručenia petície obci.

(7) Obec najneskôr 15 dní pred dňom konania miestneho referenda zašle každému

 oprávnenému voličovi oznámenie o vyhlásení miestneho referenda, v ktorom uvedie:

 a) dôvod vyhlásenia miestneho referenda,

 b) dátum schválenia uznesenia obecného zastupiteľstva o vyhlásení

 miestneho referenda alebo doručenia petície,

 c) otázku alebo otázky, ktoré sa obyvateľom obce predkladajú na

 rozhodnutie,

 d) miesto, dátum a čas konania miestneho referenda a spôsob úpravy

 hlasovacieho lístka.

(8) Obec zverejní oznámenie v rovnakej lehote na úradnej tabuli v obci, ako aj

 spôsobom v obci obvyklým.

(9) Výsledky miestneho referenda sú platné, ak sa ho zúčastnila aspoň polovica

 oprávnených voličov a ak rozhodnutie bolo prijaté nadpolovičnou väčšinou

 platných hlasov účastníkov miestneho referenda. Obecné zastupiteľstvo vyhlási

 výsledky miestneho referenda na úradnej tabuli, a to do 3 dní od doručenia

 zápisnice o výsledkoch hlasovania.

**§ 3**

**Právo hlasovať v miestnom referende**

(1) Každý občan obce, ktorý má podľa zákona č. 346/1990 Zb. o voľbách do orgánov

 obce v znení neskorších predpisov ( ďalej len „zákon č. 346/1990 Zb.“) právo voliť

 do orgánov samosprávy obce, má právo hlasovať v miestnom referende.

(2) Na prekážky vo výkone hlasovacieho práva v miestnom referende sa vzťahujú

 príslušné ustanovenia zákona č. 346/1990 Zb.

**§ 4**

**Spôsob vyhlásenia miestneho referenda**

(1) Obecné zastupiteľstvo vyhlasuje konanie miestneho referenda uznesením.

(2) Uznesenie o vyhlásení miestneho referenda obsahuje:

 a) na základe čoho sa miestne referendum vyhlasuje,

 b) deň prijatia uznesenia alebo deň prijatia petície obyvateľov obce,

 c) v prípade vyhlásenia referenda na základe petície obyvateľov obce jej

 názov a počet platných podpisov,

 d) v prípade vyhlásenia referenda o odvolaní starostu obce, názov, číslo

 rozhodnutí kompetentných orgánov a dátum ich prijatia o tom, že starosta

 hrubo alebo opakovane zanedbáva svoje povinnosti, porušuje Ústavu

 Slovenskej republiky, ústavné zákony, zákony a ostatné všeobecne

 záväzné predpisy,

 e) deň konania miestneho referenda a jeho časové vymedzenie,

 f) miesto konania miestneho referenda,

 g) zloženie komisie na hlasovanie a sčítanie hlasov a lehotu na jej prvé

 zasadnutie,

 h) otázku alebo otázky, ktoré sa obyvateľom obce predkladajú na

 rozhodnutie, pričom otázky musia byť formulované tak, aby sa na ne dalo

 jednoznačne odpovedať „áno“ alebo „nie“ a otázky nesmú byť navzájom

 podmienené.

(3) V prípade, že predmet miestneho referenda je obsiahlejší a otázka predložená na

 miestne referendum potrebuje bližšie vysvetlenie, toto sa uvedie v prílohe

 k otázke, pričom príloha je súčasťou uznesenia o vyhlásení miestneho referenda.

**§ 5**

**Zoznamy na hlasovanie v miestnom referenda**

(1) Zoznam oprávnených občanov na hlasovanie v miestnom referende (ďalej len

 „oprávnený občan“) vyhotoví obecný úrad zo stáleho zoznamu voličov. Na zoznam sa

 primerane vzťahujú ustanovenia zákona č. 346/1990 Zb.

(2) Do zoznamu oprávnených občanov možno nahliadnuť na obecnom úrade. V prípade

 námietok voči údajom uvedených v zozname, tieto treba uplatniť najmenej 5 dní pred

 dňom konania miestneho referenda.

(3) Obecný úrad je povinný bezodkladne rozhodnúť o námietkach občanov a vykonať

 opravu v zozname oprávnených občanov alebo písomne oznámiť, z akých

 dôvodov sa oprava nemôže vykonať. Ak obecný úrad námietku občana zamietne,

 ten ju môže predložiť starostovi obce, ktorý o nej rozhodne do 3 dní.

(4) Občania, ktorí po zostavení zoznamu nadobudli alebo stratili právo hlasovať,

 budú do zoznamu dodatočne zapísaní, alebo z neho vyčiarknutí.

(5) Zoznam oprávnených občanov uzavrie obecný úrad deň pred konaním miestneho

 referenda.

**§ 6**

**Komisia pre miestne referendum**

(1) Komisiu pre miestne referendum tvoria členovia, ktorých do nej navrhlo obecné

 zastupiteľstvo.

(2) Komisia pre miestne referendum

 a) dohliada na prípravu a riadny priebeh hlasovania,

 b) rozhoduje o sťažnostiach,

 c) vykonáva sčítanie hlasov a zisťuje konečné výsledky hlasovania,

 d) vypracuje zápisnicu o priebehu a výsledku hlasovania, ktorú predloží

 obecnému zastupiteľstvu.

(3) Komisia pre miestne referendum musí mať najmenej 5 členov.

(4) Členom komisie môže byť len oprávnený občan.

(5) Člen komisie sa ujme svojej funkcie podpísaním sľubu, ktorý znie“ „ Sľubujem na

 svoju česť, že budem svedomite a nestranne vykonávať svoju funkciu a budem sa

 pritom riadiť Ústavou Slovenskej republiky a zákonom.

(6) Členovia komisie pre referendum si na prvom zasadnutí zvolia žrebom predsedu

 a podpredsedu komisie.

(7) Komisia je spôsobilá uznášať sa, ak je prítomná nadpolovičná väčšina všetkých

 jej členov. Uznesenie je prijaté, ak s nim súhlasí nadpolovičná väčšina prítomných

 členov. Pri rovnosti hlasov sa uznesenie považuje za neprijaté.

(8) Funkcia člena komisie pre referendum zaniká

 a) jeho odvolaním obecným zastupiteľstvom,

 b) oznámením o vzdaní sa funkcie predsedovi komisie.

(9) Na uvoľnené miesto člena komisie nastupuje náhradník, ktorého navrhne obecné

 zastupiteľstvo. V prípade, ak sa počet členov komisie zníži pod stanovený počet

 a obecné zastupiteľstvo nenavrhne náhradníka, navrhne ho starosta obce.

**§ 7**

**Hlasovací lístok**

(1) Na hlasovacom lístku musia byť tieto údaje:

 a) deň konania miestneho referenda,

 b) otázka alebo otázky, v prípade, že ich je viac, označia sa poradovým

 číslom, pri každej otázke sa vytlačia dva rámčeky, v jednom je napísané

 „áno“, v druhom „ nie“,

 c) poučenie o spôsobe hlasovania.

(2) Každý hlasovací lístok musí byť opečiatkovaný úradnou pečiatkou obce. Obecný

 úrad zabezpečí potrebný počet hlasovacích lístkov a najneskôr 2 hodiny pred

 začiatkom hlasovania ich odovzdá komisii pre miestne referendum.

(3) Oprávnený občan dostane hlasovací lístok v miestnosti určenej na hlasovanie.

**§ 8**

**Hlasovanie**

(1) Oprávnený občan hlasuje osobne, zastupovanie nie je prípustné.

(2) Oprávnený občan na hlasovacom lístku v príslušnom rámčeku značkou „X“

 vyznačí, že na otázku odpovedá „áno“ alebo „nie“. Vyplnený hlasovací lístok

 potom vloží do schránky na hlasovanie tak, aby nebolo vidieť jeho rozhodnutie.

(3) Hlasovanie oprávneného občana je neplatné, ak do schránky na hlasovanie vložil

 písomnosť, ktorá nie je hlasovacím lístkom.

(4) Hlasovací lístok je neplatný, ak je

 a) pretrhnutý na dve alebo viac častí,

 b) vyplnený iným ako stanoveným spôsobom,

 c) inak upravený alebo nie je upravený vôbec.

(5) platnosti hlasovania a o platnosti hlasovacieho lístka s konečnou platnosťou

 rozhodne miestna komisia.

**§ 9**

**Zisťovanie a vyhlásenie výsledkov miestneho referenda**

(1) V miestnosti, v ktorej miestna komisia zisťuje výsledky hlasovania, môžu byť len

 členovia komisie, členovia volebných komisií vyššieho stupňa a pracovníci ich

 odborných (sumarizačných) útvarov, ako aj osoby, ktorým na to dala súhlas

 Ústredná volebná komisia.

(2) Miestna komisia vyberie hlasovacie lístky, prípadne obálky s hlasovacími lístkami

 zo schránky na hlasovanie, spočíta ich a porovná zo záznamami v zozname

 voličov. Po otvorení schránky na hlasovanie vylúči prípady neplatného hlasovania

 (§ 8 ods. 4 zákona č. 346/1990 Zb.) a zistí:

 a) celkový počet odovzdaných hlasov,

 b) počet neplatných hlasovacích lístkov,

 c) počet platných hlasovacích lístkov,

 d) počet hlasov „áno“ a počet hlasov „nie“ ku každej jednotlivej otázke,

(3) Pre postup pri sčítavaní hlasov platia primerane ustanovenia o sčítavaní hlasov

 okrskovou volebnou komisiou (§ 36 zákona č. 333/2004 Z. z. o voľbách do

 orgánov Národnej rady Slovenskej republiky v znení neskorších predpisov).

(4) Miestna komisia vyhotoví v dvoch rovnopisoch zápisnicu o priebehu a výsledku

 miestneho referenda, ktorú podpíšu predseda, podpredseda a členovia komisie

 vrátane zapisovateľa. Dôvody prípadného odmietnutia podpisu sa zaznamenajú

 v zápisnici.

(5) V zápisnici o priebehu a výsledkoch miestneho referenda sa musí uviesť:

 a) čas začatia a ukončenia hlasovania, prípadne jeho prerušenie,

 b) počet oprávnených občanov zapísaných do zoznamu na hlasovanie,

 c) počet oprávnených občanov, ktorým sa vydali hlasovacie lístky,

 d) počet odovzdaných hlasovacích lístkov,

 e) počet odovzdaných platných hlasovacích lístkov a počet odovzdaných

 neplatných hlasovacích lístkov,

 f) počet hlasov „áno“ a počet hlasov „nie“ ku každej jednotlivej otázke.

(6) Miestna komisia k zápisnici priloží stručnú správu o obsahu sťažností, ktoré sa jej

 podali a o uzneseniach, ktoré k nim prijala.

(7) Po podpísaní oboch rovnopisov zápisnice o priebehu a výsledku miestneho

 referenda predseda miestnej komisie a zapisovateľ ich odovzdajú starostovi obce.

(8) Miestna komisia zapečatí hlasovacie lístky a zoznamy oprávnených občanov na

 hlasovanie a odovzdá ich spolu s ostatnými dokladmi o hlasovaní príslušnému

 zamestnancovi obecného úradu do úschovy.

**§ 10**

**Vyhlásenie výsledkov miestneho referenda**

(1) Výsledky miestneho referenda sú platné, ak sa na ňom zúčastnila aspoň polovica

 oprávnených voličov a ak bolo rozhodnutie prijaté nadpolovičnou väčšinou

 platných hlasov účastníkov miestneho referenda.

(2) Obecné zastupiteľstvo vyhlási výsledky miestneho referenda do troch dní od

 doručenia zápisnice o výsledkoch hlasovania na úradnej tabuli obce a na webovej

 stránke obce.

(3) V oznámení o výsledkoch miestneho referenda sa uvedie:

 a) deň konania miestneho referenda,

 b) celkový počet oprávnených občanov zapísaných v zoznamoch na

 hlasovanie v miestnom referende,

 c) celkový počet oprávnených občanov, ktorí sa zúčastnili na hlasovaní,

 d) celkový počet platných hlasov a celkový počet neplatných hlasov,

 e) celkový počet oprávnených občanov, ktorí na otázku alebo otázky

 odpovedali „áno“ a celkový počet oprávnených občanov, ktorí na otázku

 alebo otázky odpovedali „nie“,

 f) konštatovanie, ktorý návrh alebo návrhy boli v miestnom referende prijaté.

**§ 11**

**Opatrenia na zabezpečenie miestneho referenda**

(1) Pomocné prostriedky potrebné na riadny a bezproblémový priebeh miestneho

 referenda, najmä miestnosť na hlasovanie a potreby na hlasovanie, hlasovacie

 lístky, zoznamy oprávnených občanov, tlačivá zápisnice a iné zabezpečí pre

 miestnu komisiu obecný úrad.

(2) Výdavky spojené s vykonaním miestneho referenda sa hradia z rozpočtu obce.

(3) Člen miestnej komisie a zapisovateľ majú v deň konania miestneho referenda

 nárok na odmenu, ak v tento deň nemajú nárok na náhradu mzdy alebo platu.

 Výška odmeny za výkon funkcie člena miestnej komisie zapisovateľa na deň

 konania miestneho referenda sa stanovuje sumou, ktorá pripadá na jeden

 pracovný deň z priemernej mesačnej mzdy zamestnanca v národnom

 hospodárstve za predposledný štvrťrok pred kalendárnym štvrťrokom, v ktorom sa

 koná miestne referendum. Odmeny vypláca obec.

**§ 12**

**Spoločné a záverečné ustanovenia**

(1) Pre oblasti neupravené týmto nariadením platia ustanovenia všeobecne

 záväzných právnych predpisov.

(2) Zmeny a doplnky tohto nariadenia schvaľuje obecné zastupiteľstvo.

(3) Všeobecne záväzné nariadenie nadobúda účinnosť dňa 01.01.2023

Vo Vyšných Remetoch, dňa

 Ing. Martin Dolinič

 starosta obce